CELEX: 31989R0646
Language: hr
Date: 1989-03-14 00:00:00
Title: Uredba Komisije (EEZ) br. 646/89 od 14. ožujka 1989. o zamjeni oznaka utvrđenih na temelju nomenklature Zajedničke carinske tarife koja je bila na snazi 31. prosinca 1987. oznakama koje su utvrđene na temelju kombinirane nomenklature u određenim uredbama o razvrstavanju robe

02/Sv. 016
            
            
               HR
            
            
               Službeni list Europske unije
            
            
               67
            
         31989R0646
   
               L 071/20
            
            
               SLUŽBENI LIST EUROPSKE UNIJE
            
            
               14.03.1989.
            
         
      UREDBA KOMISIJE (EEZ) br. 646/89
   od 14. ožujka 1989.
   o zamjeni oznaka utvrđenih na temelju nomenklature Zajedničke carinske tarife koja je bila na snazi 31. prosinca 1987. oznakama koje su utvrđene na temelju kombinirane nomenklature u određenim uredbama o razvrstavanju robe
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 20/89 (2), a posebno njezin članak 15.,
   budući da je Uredbom Vijeća (EEZ) br. 950/68 od 28. lipnja 1968. o Zajedničkoj carinskoj tarifi (3), kako je zadnje izmijenjena Uredbom (EEZ) br. 3529/87 (4), uspostavljena nomenklatura Zajedničke carinske tarife na temelju Konvencije od 15. prosinca 1950. o nomenklaturi za razvrstavanje robe u carinske tarife;
   budući da je Komisija donijela niz uredaba o razvrstavanju robe u nomenklaturu Zajedničke carinske tarife na temelju Uredbe Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (5), kako je zadnje izmijenjena Uredbom Vijeća (EEZ) br. 2055/84 (6);
   budući da je Uredbom (EEZ) br. 2658/87 uspostavljena nomenklatura robe pod nazivom kombinirana nomenklatura, da bi se istodobno ispunili zahtjevi Zajedničke carinske tarife i vanjske statistike Zajednice te se temelji na Međunarodnoj konvenciji o Harmoniziranom sustavu nazivlja i brojčanog označavanja robe koja zamjenjuje gore spomenutu Konvenciju od 15. prosinca 1950.;
   budući da se člankom 15. stavkom 1. Uredbe (EEZ) br. 2658/87 utvrđuje da oznake i opisi robe utvrđeni na temelju kombinirane nomenklature zamjenjuju oznake utvrđene na temelju nomenklature Zajedničke carinske tarife koja je bila na snazi 31. prosinca 1987.;
   budući da, radi jasnoće i pojednostavljenja, one navedene uredbe koje su s praktičnoga gledišta još uvijek važne i čiji prijenos ne zahtijeva bitne promjene treba na odgovarajući način izmijeniti,
   DONIJELA JE OVU UREDBU:
   Članak 1.
   U uredbama navedenim u stupcu 1. Priloga koje se odnose na robu opisanu u stavku 2., oznake koje se temelje na nomenklaturi Zajedničke carinske tarife iz stupca 3. zamjenjuju se oznakama temeljenima na kombiniranoj nomenklaturi koje su navedene u stupcu 4.
   Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 1989.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 4, 6.1.1989., str. 19.
   
      (3)  SL L 172, 22.7.1968., str. 1.
   
      (4)  SL L 336, 26.11.1987., str. 3.
   
      (5)  SL L 14, 21.1.1969., str. 1.
   
      (6)  SL L 191, 19.7.1984., str. 1.
   PRILOG
   
               Uredba (EEZ) br.
            
            
               Opis robe
            
            
               Tarifni broj ZCT
            
            
               Oznaka Kombinirane nomenklature
            
         
               (1)
            
            
               (2)
            
            
               (3)
            
            
               (4)
            
         
               484/79 (1)
               
            
            
               Pređa za ribolovne uzice, koja se sastoji od šupljega gajtana izrađenog od neprekinutih najlonskih vlakana u cijelosti obloženih slojem polivinil klorida, pripremljena u kolutima određene dužine, sa stožastim krajevima.
            
            
               39.07 E IV
            
            
               3926 90 99
            
         
               1218/84 (2)
               
            
            
               Umivaonici sastavljeni od 30 % umjetnog plastičnog materijala (stirenske poliesterske smole) i 70 % punjenja (uglavnom silikatnog), obloženi prozirnim umjetnim plastičnim materijalom (stirenskom poliesterskom smolom debljine oko 0,2 mm na radnoj površini).
            
            
               39.07 B V d)
            
            
               3922 10 00
            
         
               2882/83 (3)
               
            
            
               Elektronske igre, sastavljene od plastičnog i metalnog kućišta (110 × 73,5 × 8 mm) sa zaslonom s tekućim kristalima i ugrađenim monolitnim integriranim krugom programiranim za igru (s prikazom igračevog rezultata), satom, alarmom i funkcijama za računanje.
            
            
               97.04 C
            
            
               9504 90 90
            
         
               211/85 (4)
               
            
            
               Memorijski elementi namijenjeni za korištenje kao dijelovi strojeva za automatsku obradu podataka, sastavljeni od:
               
                           —
                        
                        
                           statične memorije s nasumičnim pristupom (RAM) i tehnologije C-MOS,
                        
                     
                           —
                        
                        
                           pravokutne višeslojne keramičke tiskane ploče (17 × 39 mm), na kojoj se nalaze (odvojeno):
                           
                                       —
                                    
                                    
                                       4 statična RAM-a, u C-MOS tehnologiji (C-MOS-SRAM), koji sadrže monolitni integrirani krug, svaki s memorijom od 16 K ili 64 K,
                                    
                                 
                                       —
                                    
                                    
                                       jedan dekoder u obliku monolitnog integriranog kruga,
                                    
                                 
                                       —
                                    
                                    
                                       2 × 14 spojnih nožica,
                                    
                                 
                     
                           —
                        
                        
                           ROM medij koji se može elektronički programirati (Eprom),
                        
                     
                           —
                        
                        
                           pravokutna višeslojna keramička tiskana ploča (17 × 39 mm), na kojoj se nalaze (odvojeno):
                           
                                       —
                                    
                                    
                                       dva ROM medija koje je moguće programirati i brisati UV zrakama (Eprom), u obliku monolitnog integriranog kruga, svaki s memorijom od 64 K i prozorom od kvarca na gornjoj površini,
                                    
                                 
                                       —
                                    
                                    
                                       jedan dekoder u obliku monolitnog integriranog kruga,
                                    
                                 
                                       —
                                    
                                    
                                       jedan rasklopivi kondenzator,
                                    
                                 
                                       —
                                    
                                    
                                       2 × 14 spojnih nožica.
                                    
                                 
                     
            
               84.55 C
            
            
               8473 30 00
            
         
               1936/84 (5)
               
            
            
               Mikroračunalo dimenzija 15 × 51 × 2 mm s 40 spojnih nožica i, između ostalog, opremljeno:
               
                           —
                        
                        
                           1 K × 8 bit programskom memorijom (Eprom), koju može programirati korisnik te koja se može brisati UV zrakama,
                        
                     
                           —
                        
                        
                           64 × 8 bit podatkovnom memorijom za čitanje/pisanje (RAM),
                        
                     
                           —
                        
                        
                           27 ulaznih/izlaznih linija,
                        
                     
                           —
                        
                        
                           8 bit mjerilo vremena/brojač, i
                        
                     
                           —
                        
                        
                           njišući i satni krug na ploči.
                        
                     
            
               85.21 D II
            
            
               8542 11 75
            
         
               1620/81 (6)
               
            
            
               Samokretni strojevi za korištenje u šumarstvu, na koje se mogu montirati razni priključci koji omogućuju da stroj obavlja niz radnji s drvom, kao što su dizanje, rukovanje, vuča, guranje, tovarenje, odstranjivanje kore i rezanje na određenu duljinu
            
            
               87.01 B
            
            
               8701 90
            
         
               551/87 (7)
               
            
            
               Aparat za prijenos informacija snimljenih na magnetskoj vrpci na mikrofilm, koji se sastoji od:
               
                           —
                        
                        
                           magnetofona za puštanje magnetske vrpce,
                        
                     
                           —
                        
                        
                           procesne jedinice za prepisivanje podataka snimljenih na vrpci u čitljive znakove koji se prikazuju na katodnoj cijevi te za nadzor rada kamere i bljeskalice koji se koriste prilikom fotografiranja tih znakova. Prema želji, taj dio radnje umjesto procesne jedinice koja je dio aparata mogu obaviti središnja procesna jedinica ili stroj za automatsku obradu podataka,
                        
                     
                           —
                        
                        
                           katodne cijevi koja prikazuje znakove,
                        
                     
                           —
                        
                        
                           bljeskalice,
                        
                     
                           —
                        
                        
                           kamere za fotografiranje znakova na mikrofilm,
                        
                     
                           —
                        
                        
                           jedinice za razvijanje i tiskanje filma u obliku mikrofiša.
                        
                     
            
               90.07 A
            
            
               9006 20 00
            
         
               2054/83 (8)
               
            
            
               Elektronički instrumenti (višekanalni analizatori) koji, zato što imaju ugrađene mikroprocesore, mogu razvrstavati rezultate koji su prethodno dobiveni pomoću vanjskih aparata za mjerenje, kao što su voltmetri, senzori ili kutni dekoderi i koje su instrumenti primili u obliku električnih signala te mogu usporediti te rezultate (stvarne vrijednosti) sa zatraženim vrijednostima, a sastavljeni su prije svega od sljedećih dijelova:
               
                           1.
                        
                        
                           kontrolne ploče s tipkama i kontrolnim drškama;
                        
                     
                           2.
                        
                        
                           jedinice za vizualni prikaz s katodnom cijevi i kontrolnim drškama koje omogućuju predstavljanje rezultata ocjenjivanja u obliku spektralnih linija ili alfanumeričkih podataka;
                        
                     
                           3.
                        
                        
                           analogno-digitalnih pretvornika (konvertora) koji omogućuju pretvaranje ulaznih analognih signala u digitalne signale;
                        
                     
                           4.
                        
                        
                           elektroničkih pojačala za pojačanje signala;
                        
                     
                           5.
                        
                        
                           jedinice za pohranu podataka o datumu i programima;
                        
                     
                           6.
                        
                        
                           triju mikroprocesora za obradu podataka (od kojih jedan radi s programiranim podacima za baždarenje; drugi pak služi za uspoređivanje stvarnih vrijednosti sa zatraženim vrijednostima te može osigurati nadzor povratnih informacija o pokusu);
                        
                     
                           7.
                        
                        
                           uređaja za napajanje;
                        
                     
                           8.
                        
                        
                           linijskih pisača za izlaz podataka; i
                        
                     
                           9.
                        
                        
                           disketne jedinice za dodatnu pohranu podataka i programa
                        
                     
            
               90.28 A II a)
            
            
               9030 39 90
            
         
               2334/83 (9)
               
            
            
               Elektronički integratori koji:
               
                           —
                        
                        
                           pomoću ugrađenih detektora i elektroničkih brojača, s podacima pohranjenima u programu uspoređuju rezultate analize (otkrivaju i ocjenjuju veličinu vrhova signala i njihove površine, utvrđuju broj vrhova signala i veličinu površine vrhova signala) koje prime u obliku analognih električnih signala od vanjskih analizatora, kao što su kromatografi ili spektrometri,
                        
                     
                           —
                        
                        
                           u ugrađenim mikroprocesorima obrađuju nalaze usporedbe koji su pretvoreni u digitalne električne signale,
                        
                     
                           —
                        
                        
                           ispisuju rezultate analize u obliku izvješća ili grafa, i
                        
                     
                           —
                        
                        
                           sastavljeni su, prije svega, od sljedećih dijelova:
                        
                     
                           1.
                        
                        
                           alfanumeričkih tipkovnica za unos programa i podataka te za traženje rezultata u međuvremenu;
                        
                     
                           2.
                        
                        
                           tipkovnica za unos programa i rad aparata;
                        
                     
                           3.
                        
                        
                           analogno-digitalnih pretvornika (konvertora) za pretvaranje ulaznih analognih signala u digitalne signale;
                        
                     
                           4.
                        
                        
                           elektroničkih pojačala (ulaznih pojačala, logaritamskih pojačala, integriranih pojačala) za pojačavanje signala;
                        
                     
                           5.
                        
                        
                           jedinica za pohranu podataka i programa;
                        
                     
                           6.
                        
                        
                           elektroničkih detektora za utvrđivanje i ocjenu veličine vrhova signala i njihove površine;
                        
                     
                           7.
                        
                        
                           elektroničkih brojača za utvrđivanje broja vrhova signala i veličine površine vrhova signala;
                        
                     
                           8.
                        
                        
                           mikroprocesora za izračunavanje kardinalnih točaka (početka, kraja i najviše točke vrhova signala);
                        
                     
                           9.
                        
                        
                           uređaja za napajanje; i
                        
                     
                           10.
                        
                        
                           toplinskog pisača i crtača za crtanje krivulja za izlaz podataka
                        
                     
            
               90.28 A II a)
            
            
               9030 39 30
            
         
      (1)  SL L 64, 14.3.1979., str. 47.
   
      (2)  SL L 117, 3.5.1984., str. 16.
   
      (3)  SL L 283, 15.10.1983., str. 13.
   
      (4)  SL L 24, 29.1.1985., str. 13.
   
      (5)  SL L 180, 7.7.1984., str. 12.
   
      (6)  SL L 160, 18.6.1981., str. 21.
   
      (7)  SL L 56, 3.3.1981., str. 20.
   
      (8)  SL L 202, 26.7.1983., str. 7.
   
      (9)  SL L 224, 17.8.1983., str. 14.